A Quadrilla d'Ayala (en basco Aiarako Koadrila u Aiaraldea) ye una comarca d'o País Basco; situata en o territorio historico d'Alava. Ye una d'as siete comarcas u quadrillas en as que se divide a provincia d'Alava. Tamién gosa conoixer-se como Ayala-Cantabrica Alavesa, ya que encluye a mayor parti d'o territorio d'ista provincia que se situga en a versant cantabrica y historicament a mayor parti d'ista comarca formaba a Tierra d'Ayala. A prencipal población comarcal ye Laudio, encara que a seu d'as institucions d'a comarca ye Respaldiza, en o municipio d'Ayala.